# Litér Község Önkormányzat Képviselőtestületének

……/2016. (………..) önkormányzati rendelete

**A hulladékgazdálkodási közszolgáltatás igénybevételének rendjéről,**

**valamint a közterületek tisztántartásáról szóló 9/2015.(V.4.) önkormányzati rendelet módosítása**

Litér Község Önkormányzatának Képviselőtestülete a *hulladékról* szóló 2012. évi CLXXXV. törvény 88. § (4) bekezdés a) b) és c) pontjában kapott felhatalmazás alapján, a *Magyarország helyi önkormányzatairól* szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva, a környezet védelmének általános szabályairól szóló 1995. évi LIII. törvény 48. § (3) bekezdésében biztosított véleményezési jogkörében eljáró Fejér Megyei Kormányhivatal Környezetvédelmi és Természetvédelmi Főosztálya véleménye, valamint a környezet védelmének általános szabályairól szóló 1995. évi LIII. törvény 46.§ (2) bekezdés c.) pontjában biztosított véleményezési jogkörében a Veszprém Megyei Önkormányzat állásfoglalása alapján a következőket rendeli el:

1.§ A hulladékgazdálkodási közszolgáltatás igénybevételének rendjéről, valamint a közterületek tisztántartásáról szóló 9/2015.(V.4.) önkormányzati rendelet (a továbbiakban: Rendelet) 1.§ (4) bekezdése helyére az alábbi rendelkezés lép:

„ *(4) A rendelet hatálya alá tartozó közszolgáltatás tartalmát a hulladékokról szóló 2012. évi CLXXXV. törvény (a továbbiakban: Ht.) 2.§ (1) bekezdésének 27. pontjában meghatározott szolgáltatás.”*

2.§ A Rendelet 2.§-a helyébe az alábbi rendelkezés lép:

*Litér Község Önkormányzata (a továbbiakban: Önkormányzat) „a Magyarország helyi önkormányzatairól” szóló 2011. évi CLXXXIX. törvény (a továbbiakban: Mötv.) 13. § (1) bekezdésének 19. pontjában meghatározott kötelező közfeladatot a Közép-Duna Vidéke Hulladékgazdálkodási Önkormányzati Társulás (a továbbiakban: Társulás) létrehozásával, látja el, oly módon, hogy a társulási megállapodásban meghatározott önkormányzati feladat és hatásköröket a Társulás számára átadja.*

*Az Önkormányzat Képviselő-testülete a társulási megállapodást a 150/2006. (X.19.) határozatával hagyta jóvá.*

*A közszolgáltató tagjai, alvállalkozók aránya:*

***Ráckeve és Térsége Társulás tagjainál:***

1. *A Vertikál-Konzorcium tagjai:*

*1.a Vertikál Közszolgáltató Nonprofit Zártkörűen Működő Részvénytársaság*

*2.a Vertikál Vagyonkezelő és Szolgáltató Zártkörűen Működő Részvénytársaság.*

1. *A Vertikál-Konzorcium tagjainak a közszolgáltatás egészéhez viszonyított aránya:*
2. *a Vertikál Közszolgáltató Nonprofit Zártkörűen Működő Részvénytársaság esetén 75 %,*
3. *a Vertikál Vagyonkezelő és Szolgáltató Zártkörűen Működő Részvénytársaság esetén: 25 %.*

*(3) A Közszolgáltató feladata ellátásához alvállalkozókat vesz igénybe. A Közszolgáltató által igénybe vett alvállalkozóknak a megnevezése és a közszolgáltatás egészéhez viszonyított aránya:*

*1. a Délszolg Kft. esetében 15%,*

*2. a Kunépszolg Kft. esetében 20 %.*

***Polgárdi-Oroszlány térsége:***

*(1)A Vertikál-Oroszlány Hulladékgazdálkodási Együttműködés tagjai:*

*1. a Vertikál Közszolgáltató Nonprofit Zártkörűen Működő Részvénytársaság*

*2. az Oroszlányi Környezetgazdálkodási Nonprofit Zártkörűen Működő Részvénytársaság*

*3. a Vertikál Vagyonkezelő és Szolgáltató Zártkörűen Működő Részvénytársaság.*

*(2) A Vertikál-Oroszlány Hulladékgazdálkodási Együttműködés tagjainak a közszolgáltatás egészéhez viszonyított aránya:*

1. *a Vertikál Közszolgáltató Nonprofit Zártkörűen Működő Részvénytársaság esetén 48,091 %,*
2. *az Oroszlányi Környezetgazdálkodási Nonprofit Zártkörűen Működő Részvénytársaság esetén 24,315 %, és*
3. *a Vertikál Vagyonkezelő és Szolgáltató Zártkörűen Működő Részvénytársaság esetén: 27,594 %.*

*(3)A Közszolgáltató feladata ellátásához alvállalkozókat vesz igénybe. A Közszolgáltató által igénybe vett alvállalkozóknak a megnevezése és a közszolgáltatás egészéhez viszonyított aránya:*

1. *a Délszolg Kft. esetében 17%,*
2. *az Eszköz Kft. esetében 11.1 %, és*
3. *a Bakonyszolg Kft. esetében 10 % alatti.*

***Dunaújváros térsége:***

*(1)A Társulás a társulási megállapodásban rögzített feladatok ellátása érdekében a DUNANETT Dunaújvárosi Regionális Köztisztasági és Hulladékkezelő Szolgáltató Nonprofit Kft-vel, 2024. 01. 26-ig fennálló szerződést kötött.*

***Székesfehérvár térsége, Budaörs:***

*(1) A Depónia – VHG Konzorcium tagjai:*

1. *a Depónia Hulladékkezelő és Településtisztasági Nonprofit Kft.*
2. *a Velence-tavi Hulladékgazdálkodási Nonprofit Kft.*

*(2)A Depónia – VHG Konzorcium tagjainak a közszolgáltatás egészéhez viszonyított aránya:*

1. *a Depónia Hulladékkezelő és Településtisztasági Nonprofit Kft esetén 77,029 %,*
2. *a Velence-tavi Hulladékgazdálkodási Nonprofit Kft esetén 22,971 %.*

1. *Litér közigazgatási területén a hulladékgazdálkodási tevékenységet a Depónia Hulladékkezelő és Településtisztasági Nonprofit Kft (a továbbiakban: Közszolgáltató) látja el.*

Ez a rendelet a kihirdetése napján lép hatályba.

Szedlák Attila sk. Bencze Éva sk.

polgármester jegyző